Silente na najljepšem bazenu na Jadranu - poljubi me za kraj KulaKula festivala!

Došlo je vrijeme i za privesti kraju ovogodišnje izdanje KulaKula festivala i to uz savršen zalazak sunca. Naime, u subotu 16.9. na bazenu trogirskog Brown Beach House hotela koji slovi za možda najljepši bazen na Jadranu u zalazak sunca održat će se koncert grupe Silente koji će tako zatvoriti šesto izdanje ovog boutique festivala.

Omiljena dubrovačka grupa inače vlasnici hitova “Terca na tišinu”, “Navečer se srca lome”, “Idi”, “Nikada ovako”, “Poljubi me za kraj” i recentnog “Sve što treba znat o ženi” pobuđuju ogroman interes svojim nastupima pa je i za ovaj ostalo još svega stotinjak ulaznica koje možete potražiti u sustavu [entrio.hr](https://www.entrio.hr/event/kulakula-sunset-session-silente-15052)

Da bi sve bilo u tonu organizatori su se pobrinuli i za plavo-bijeli dress code pa ne sumnjamo kako će ovo biti događaj koji će i vizualno dostojno obilježiti ovo ljeto.

KulaKula festival ide na zasluženi zimski san ali prije kraja odazovimo se još jednom ovom pozivu na koncert grupe Silente i “zalazak za pamćenje!”

Foto: Franko Kelam